Департман за србистику Филозофског факултета Универзитета у Нишу

**ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ**

**ПРЕДЛОГ ОДЛУКЕ О ОЦЕНИ НАУЧНОИСТРАЖИВАЧКОГ РАДА КАНДИДАТА**

Доц. др Мирјана Бојанић Ћирковић постигла је запажене резултате на пољу научноистраживачког рада у оквиру уже научне области Српска и компаративна књижевност, што се може закључити на основу објављених радова у истакнутим домаћим и међународним часописима, у зборницима, те на основу учешћа на научним конференцијама и у пројектима.

У протеклих пет година, односно након избора у звање доцент, др Мирјана Бојанић Ћирковић објавила је 64 рада (категорија М14, М23, М24, М33, М44, М45, М51, М52, М53, М56, М57) и три научне монографије, чији су рецензенти именовани и рецензије усвојене одлукама ННВ Филозофског факултета Универзитета у Нишу (*Живот је жив – ка новим читањима дела Анђелка Крстића*, 2024, *Морални сведок – савремена поетика мемоара*, 2022. и *Топлица у делу Рада Драинца*, 2021). Мимо наведених радова и публикација, Мирјана Бојанић Ћирковић објављивала је књижевнокритичке текстове (рецензије и приказе белетристичких дела). Такође, приредила је неколико значајних књига: *Анђелко Крстић / Боривоје Јевтић* за Антологијску едицију *Десет векова српске књижевности* Матице српске (2024), збирку приповедака *Божји људи* Борисава Станковића (Ниш: Scero print, 2023), роман *Трајан* Анђелка Крстића (Ниш: Scero print, 2024) и збирку *Усмена сведочанства Топличана о Другом светском рату* (Блаце: Народна библиотека „Рака Драинацˮ, 2024), која је резултат њеног теренског истраживања у периоду 2023–2024. године. Сви радови и наведене публикације (монографије и приређене књиге) припадају области Српска и компаративна књижевност, са усмерењем ка теоријско-методолошким и културолошким аспектима истражене грађе.

У протеклих пет година научне резултате својих истраживања представила је на 40 научних конференција и округлих столова у Републици Србији и иностранству (у Румунији, Бугарској, Северној Македонији), од којих издвајамо континуирано учешће на конференцијама *Језик, књижевност...*(*моћ*, *процес*, *алтернативе*, *интерсекционалност* на Филозофском факултету у Нишу), *Материјална и духовна култура Срба у мултиетничким срединама и/или периферним областима*, на међународној научној конференцији Софијског универзитета и др.

Др Мирјана Бојанић Ћирковић је у периоду 2020–2024. године рецензирала радове за следеће научне часописе: *Philologia Mediana* (М51), *Годишњак за српски језик* (М52), *Исходишта/Originations* (M52), *Facta Universitatis* (М51) Универзитета у Нишу, *Зборник Матице српске за књижевност и језик* (М23) Матице српске и Издавачког центра Матице српске, *Зборник Филозофског факултета Универзитета у Приштини са привременим седиштем у Косовској Митровици* (М24), *Црквене студије* (М23) Центра за црквене студије, *Respectus Philologicus* (М23), *Детињство* Међународног центра књижевности за децу „Змајеве дечје игреˮ. Такође, рецензирала је радове за зборнике *Савремена проучавања језика и књижевности* (ФИЛУМ, 2024) и *Савремена филолошка проучавања младих истраживача III* (Центар за савремена филолошка проучавања младих истраживача при Филозофском факултету у Нишу), затим, рецензирала је научну монографију *Бестијаријум* Романа о Лондону *Милоша Црњанског*, чији је аутор Никола Пеулић (2023, по одлуци ННВ ФИЛУМ-а, за Издавачки центар ФИЛУМ-а), *Антологију српске ангелолошке поезије* приређивача Ђорђа Ђурђевића (2023, издавач: Службени гласник, Београд). Била је председник Редакционог одбора Универзитетске библиотеке „Никола Теслаˮ у Нишу (од 2021) и члан Комисије за Награду „Димитрије Богдановић”, која се додељује ауторима најбољих научних студија у области хуманистичких и друштвених наука (за 2022. и 2023. годину)

Истраживања др Мирјане Бојанић Ћирковић рађена су и у оквиру следећих пројеката: *Књижевна прошлост и садашњост на простору југоисточне Србије* Огранка САНУ (бр. 0-19-18) у Нишу (од 2018. године), *Истраживање културе и историје Срба у Румунији* Центра за научна истраживања културе Срба у Румунији (од 2021. године), *Андрић-иницијатива: Иво Андрић у европском контексту* Института за славистику „Карл Францˮ Универзитета у Грацу (од 2021. године), *Српски језик и књижевност у фокусу*, бр. 336/1-6-01 (од 2024), *Говорни и стандардни језик у јавној комуникацији у Нишу* бр. О-25-20 (од 2024), *Србистика на Филозофском факултету у Нишу (35 година од оснивања студијског програма)* бр. 455/1-1-9-01 (од марта до маја 2022), *Србистика на Филозофском факултету у Нишу*, бр. 100/1-10-9-01 (2020/21), Од октобра 2023. до децембра 2024. др Мирјана Бојанић Ћирковић била је руководилац интерног пројекта *Српски језик и књижевност у фокусу* (бр. 336/1-6-01) Филозофског факултета у Нишу.

На основу наведеног, Веће Депармана за србистику даје **позитивну оцену** за постигнуте резултате у области научноистраживачког рада доц. др Мирјане Бојанић Ћирковић, кандидату за избор у звање *ванредни професор* за ужу научну област Српска и компаративна књижевност (Историја културе српског народа, Теорије читања и интерпретације, Увод у теорију књижевности).

У Нишу, 18. 3. 2025. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Проф. др Александра Јанић Митић,

управник Департмана за србистику

Департман за србистику Филозофског факултета Универзитета у Нишу

**ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ**

**ПРЕДЛОГ ОДЛУКЕ О ОЦЕНИ АНГАЖОВАЊА КАНДИДАТА У РАЗВОЈУ НАСТАВЕ И РАЗВОЈУ ДРУГИХ ДЕЛАТНОСТИ ВИСОКОШКОЛСКЕ УСТАНОВЕ**

Кандидат доц. др Мирјана Бојанић Ћирковић има четрнаестогодишње педагошко искуство у свим нивоима васпитно-образовног процеса: 6,5 година била је запослена као наставник Српског језика и књижевности у основним и средњим школама, а од 2014. године ангажована је на Филозофском факултету у Нишу, прво у звању демонстратора (2014–2016), потом запослена у звању асистента (2016–2019), асистента с докторатом (2019), доцента (од 2020), односно, укупно десет година ангажована је у настави на Филозофском факултету у Нишу.

Доц. др Мирјана Бојанић Ћирковић учествовала је у различитим активностима везаним за академску заједницу којој припада и у пословима наставног и научног промовисања Факултета и Универзитета, као и у раду комисија и стручних тела Факултета. Члан је Изборног већа Филозофског факултета Универзитета у Нишу (од 2020. године), члан је Наставно-научног већа Филозофског факултета Универзитета у Нишу (од 2022. године), Већа докторских студија Филозофског факултета у Нишу (2020–2024), србистичке Комисије за признавање испита студентима у оквиру међународне размене (од 3. 7. 2020, бр. одлуке ННВ ФФНИ 244/1-9-1-01). У периоду 2018–2019. године била је секретар Департмана за српску и компаративну књижевност Филозофског факултета у Нишу.

Била је члан неколико програмско-организационих одбора научних скупова који се организују у оквиру научних активности Филозофског факултета у Нишу или кроз сарадњу ове високошколске установе са другим установама образовања: *Материјална и духовна култура Срба у мултиетничким срединама и/или периферним областима* (2021–2025. године, на Универзитету у Нишу и Западном универзитету у Темишвару), *Academia Mediana* (2023–2024. године, у оквиру *Медијана фестивала дечјег стваралаштва и стваралаштва за децу*, на Филозофском факултету у Нишу), *Савремена филолошка проучавања младих истраживача* *1, 2, 3* (на Филозофском факултету у Нишу), *Учење у пандемији – summa* утисака (2020), *Учење у дигиталном окружењу* *– summa* *утисака* (2022), *Учење у савременој учионици* *– summa* *утисака* (2024. године, на Филозофском факултету у Нишу), *Књижевни часописи* (2021. године, у Народној библиотеци „Раде Драинацˮ у Прокупљу, у својству организатора).

Одржала је пленарно предавање „(А)темпоралност фотографија Надежде Петровић или универзални параметри једног визуелног наратива о ратуˮ 25. 2. 2023. године на конференцији *Савремена филолошка проучавања младих истраживача 2* и циклус предавања за студенте Западног универзитета у Темишвару у оквиру учешћа у STA мобилности при *Erazmus+* пројекту 2019-1-RS01-KA103-00049 у периоду 2–8. маја 2022. године на Западном универзитету у Темишвару. Др Бојанић Ћирковић је одржала неколико предавања намењених широј јавности: „Живот је жив: нова читања дела Анђелка Крстићаˮ 15. 3. 2024. године у Националној установи Универзитетска библиотека „Свети Климент Охридскиˮ у Битољу (Северна Македонија), „Трајан *Трајанˮ* 11. маја 2024. године у Куманову (Северна Македонија), у организацији Српског културно-информативног центра „СПОНАˮ у Скопљу (Северна Македонија), „Холокауст у мемоарској и аутобиографској прозиˮ 10. фебруара 2023. године у Народној библиотеци Куршумлија. Учесник је неколико књижевних трибина: „Стваралачки портрет Анђелка Крстића, заборављеног писца Старе Србијеˮ, реализоване 22. марта 2023. године у сарадњи са Народном библиотеком „Стеван Сремацˮ у Нишу и Српског културно-информативног центра „Спонаˮ у Скопљу; „Савремени историјски романˮ, одржане 11. 12. 2023. године у Народном музеју у Нишу – Књижевно-меморијалној поставци „Сремац/Миљковићˮ; „Уметнички калеидоскоп” (са проф. др Гораном Максимовићем и доц. др Александром Јанић) 21. октобра 2023. године у организацији друштва „Клише” и часописа *Без лимита*, у простору Књижевно-меморијалне поставке „Стеван Сремац / Бранко Миљковић” Народног музеја у Нишу; „Књижевност и филм: документарни филмови о српској књижевностиˮ у августовском делу манифестације „Драинчеви књижевни сусретиˮ (2023. и 2024. године).

Такође, др Бојанић Ћирковић је у периоду 2020–2024. године учествовала у неколико ваннаставних академских активности студената Филозофског факултета у Нишу: у вођењу Књижевног клуба Филозофског факултета у Нишу (2019, у сарадњи са наставницима и сарадницима Департмана за србистику); осмишљавању и реализацији низа активности на пољу књижевности намењених студентима и средњошколцима (*Умрежавање књижевношћу*, *Фан фикција* и др.) у оквиру Недеље Департмана за србистику на Филозофском факултету у Нишу током 2021. и 2022. године, у сарадњи са наставницима и истраживачима Департмана за србистику Филозофског факултета у Нишу. Резултат ових активности јесу приређене збирке прича *Умрежавање књижевношћу* и *Фан фикција*, у којима је др Мирјана Бојанић Ћирковић била један од уредника.

Др Мирјана Бојанић Ћирковић учествовала је у факултетским комисијама за акредитацију установе: била је члан Комисије за акредитацију ОАС Србистике, МАС Србистике и ДАС Србистике у акредитационом процесу за 2021. годину, копредседник Комисије за упис на основне академске студије Србистике у академску 2022/2023. годину, члан Комисије за рангирање кандидата за упис ОАС Србистике у академску 2024/2025. годину, члан Комисије за упис на ДАС Филологије за 2022/2023. годину. У периоду од претходног избора, осмислила је силабусе предмета Савремена поетика књижевно-научних врста (Србистика, ДАС) и Завичајна књижевност и језик (са проф. др Татјаном Трајковић, ДАС Србистике).

Од 2019. године члан је Уређивачког одбора часописа *Исходишта/Originations*, чији је суиздавач Филозофски факултет Универзитета у Нишу.

Др Мирјана Бојанић Ћирковић показује заинтересованост за унапређење, припрему и извођење наставе у академским, али и ширим, круговима (кроз сарадњу са различитим установама образовања и културе).

На основу изложених података, Веће Департмана за србистику даје **позитивну оцену** у области доприноса развоју наставе и развоју других делатности Филозофског факултета у Нишу доц. др Мирјани Бојанић Ћирковић, кандидату предложеном за избор у звање *ванредни професор* за ужу научну област Српска и компаративна књижевност (Историја културе српског народа, Теорије читања и интерпретације, Увод у теорију књижевности).

У Нишу, 18. 3. 2025. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Проф. др Александра Јанић Митић,

управник Департмана за србистику

Департман за србистику Филозофског факултета Универзитета у Нишу

**ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ**

**ПРЕДЛОГ ОДЛУКЕ О ОЦЕНИ РЕЗУЛТАТА ПЕДАГОШКОГ РАДА КАНДИДАТА**

Доц. др Мирјана Бојанић Ћирковић је реализатор наставе на сва три нивоа студија Србистике и на основним студијама Руског језика и књижевности. Конкретније, држи наставу на следећим предметима: Историја културе српског народа (ОАС Србистике), Теорије читања и интерпретације (ОАС Србистике), Увод у теорију књижевности (ОАС Руског језика и књижевности), Књижевни часописи (МАС Србистике, модул: Српска и компаративна књижевност), Преглед књижевних теорија (ДАС Србистике), Савремена поетика књижевно-научних врста (ДАС Србистике), Завичајна књижевност и језик (ДАС Србистике); држи часове вежби на предметима Теорија књижевности (ОАС Србистике), Тумачење књижевног дела (ОАС Србистике), Наратологија (ОАС Србистике), Методологија књижевнонаучних истраживања (МАС Србистике, модул: Српска и компаративна књижевност). У силабусима појединих предмета заступљене су следеће научне монографије др Мирјане Бојанић Ћирковић: *Читалац у науци о књижевности – од антике до савремених теорија читања* (2020), *Топлица у делу Рада Драинца* (2021), *Морални сведок – савремена поетика мемоара* (2022).

Одржала је више предавања за наставнике у оквиру акредитованог програма стручног усавршавања (семинара) намењеног наставницима Српског језика и књижевности „Књижевност и језик у савременој учионици: простор за дијалогˮ, који носи каталошки број 928 (2023). Коаутор је и реализатор програма ваннаставних активности „Дечја књижевна колонијаˮ у Блацу у периоду 2020–2024. године, у сарадњи са Народном библиотеком „Рака Драинацˮ у Блацу, који окупља наставнике и ученике основних и средњих школа.

Свој педагошки рад усавршавала је у оквиру следећих програма обуке наставника: *Заједно у очувању нематеријалног културног наслеђа Србије: подизање капацитета локалних заједница* *– прва и друга фаза* Удружења фолклориста Србије (2023. и 2024. године), *Култура и политике сећања на постјугословенском простору*, у организацији Центра за примењену историју у Београду (2024), зимске школе Института за лингвистику, когницију и културу Њујорк – Санкт Петербург (New York – St. Petersburg Institute of Linguistics, Cognition, and Culture V-NYI 2022).

Др Мирјана Бојанић Ћирковић била је ментор кандидату Дуњи Соколовић у оквиру стручне праксе по програму „Таленти у јавном секторуˮ Националне службе за запошљавање, на Филозофском факултету у Нишу у периоду од новембра 2023. до августа 2024. године

На основу свега наведеног, Веће Департмана за србистику предлаже Изборном већу Филозофског факултета у Нишу да усвоји **позитивну оцену** за резултате педагошког рада доц. др Мирјане Бојанић Ћирковић, кандидата предложеног за избор у звање *ванредни професор* за ужу научну област Српска и компаративна књижевност (Историја културе српског народа, Теорије читања и интерпретације, Увод у теорију књижевности).

|  |  |
| --- | --- |
| У Нишу, 18. 3. 2025. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | Проф. др Александра Јанић Митић,  управник Департмана за србистику |

Департман за србистику Филозофског факултета Универзитета у Нишу

**ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ**

**ПРЕДЛОГ ОДЛУКЕ О ОЦЕНИ РЕЗУЛТАТА КОЈЕ ЈЕ КАНДИДАТ ПОСТИГАО У ОБЕЗБЕЂИВАЊУ НАУЧНО-НАСТАВНОГ ПОДМЛАТКА**

Доц. др Мирјана Бојанић Ћирковић остварила је следеће резултате у обезбеђивању научно-наставног подмлатка:

а) Менторство у изради 7 мастер радова на МАС студијама Србистике, на модулу Српска и компаративна књижевност:

* Стефан Симоновић, *(Де)маргинализација женског књижевног стваралаштва епохе српског реализма,* одбрањен 24. 10. 2022. године на Филозофском факултету у Нишу.
* Љубинка Цекић, *Књижевна и културна мисија Анђелка Крстића*, одбрањен 24. 11. 2022. године на Филозофском факултету у Нишу.
* Милена Симић, *Путописи о Топлици Рада Драинца*, одбрањен 5. 6. 2023. године на Филозофском факултету у Нишу.
* Катарина Станимировић, *Дело Лазе Лазаревића у културном контексту*, одбрањен 27. 11. 2024. године на Филозофском факултету у Нишу.
* Јелена Филиповић, *Документарност у приповеткама Милована Глишића, Лазе Лазаревића и Јанка Веселиновића*, одбрањен 2. 9. 2024. године на Филозофском факултету у Нишу.
* Дуња Соколовић, *Павићев „врт са стазама које се рачвајуˮ: поетика збирке прича Изврнута рукавица Милорада Павића*, одбрањен 16. 9. 2024. године на Филозофском факултету у Нишу.
* Александра Благојевић, *Слика приватног и јавног живота у источњачким приповеткама Бранислава Нушића и Анђелка Крстића*, одбрањен 7. 10. 2024. године на Филозофском факултету у Нишу.
* Млађана Живадиновић, *Оквири и уоквиравања у роману „Чешљугарˮ Доне Тарт*, одбрањен 15. 11. 2024. године на Филозофском факултету у Нишу.

б) Менторство у изради 11 завршних радова на ОАС Србистике:

* Милица Живановић, ,,*Мали Певач и друге приче* некад и сад: проблеми рецепције приповедака Јанка Веселиновићаˮ, одбрањен 27. 4. 2023. године на Филозофском факултету у Нишу.
* Милица Којић, *Путописна проза Бранислава Нушића (На примеру дела Крај обала Охридскога језера)*, одбрањен 3. 7. 2023. године на Филозофском факултету у Нишу.
* Стефан Симоновић, *Књижевнонаучни прилози о афирмацији словеначке књижевности у СФРЈ (1945–1990)*, одбрањен је 15. 10. 2021. године на Филозофском факултету у Нишу.
* Љубинка Цекић, *Ликови Лазаревићевих приповедака сеоског круга у контексту савремених теорија читања*, одбрањен 18. 10. 2021. године на Филозофском факултету у Нишу.
* Александра Благојевић, *Савремена рецепција Нушићеве драме „Дрˮ*, одбрањен 29. 8. 2023. године на Филозофском факултету у Нишу.
* Кристина Павловић, „Ликови *Божјих људи* Борисава Станковићаˮ, одбрањен 23. 1. 2024. године на Филозофском факултету у Нишу.
* Дуња Соколовић, *Поетика романа Младенка Костонога Желимира Периша*, одбрањен 16. 10. 2023. године на Филозофском факултету у Нишу.
* Наталија Антић, *Савремена рецепција романа Мајстор и Маргарита у омладинској читалачкој публици*, одбрањен 30. 9. 2024. године на Филозофском факултету у Нишу.
* Александра Вукић, *Топос породице у роману* Нечиста крв *у културном контексту*, одбрањен 30. 9. 2024. године на Филозофском факултету у Нишу.

в) Чланство у 20 комисија за одбрану мастер радова на МАС студијама Србистике, на модулу Српска и компаративна књижевност; чланство у 50 комисија за одбрану завршних и дипломских радова на ОАС Србистике (наведено у целини у Извештају Комисије);

г) Чланство у комисији за оцену урађене докторске дисертације и одбрану докторске дисертације кандидата Немање Јовановића, тема: *Поетика емоционалног одговора у књижевности*, Комисија: проф. др Снежана Милосављевић Милић, проф. др Јелена Арсенијевић, доц. др Мирјана Бојанић Ћирковић. Чланство у Комисији за оцену научне заснованости теме докторске дисертације кандидата Соње Ђорић под називом *Фантастика у књижевности српског реализма*, на Универзитету у Нишу. Број Одлуке о именовању Комисије: НСВ број 8/18-01-008/21-030 у Нишу, 22. 11. 2021. године;

д) Чланство у Комисији за избор мср Теодоре Бојовић у звање истраживач-сарадник (Одлука НСВ број 8/16-01-011/23-008, у Нишу, 9. 10. 2023. године) и мср Соње Ђорић у звање истраживач сарадник на Универзитету у Нишу (Одлука Сената Универзитета у Нишу бр. 8/16-01-008/24-045, у Нишу 10. 7. 2024. године).

На основу приложених података и података наведених у Извештају Комисије, Веће Депармана за србистику предлаже Изборном већу Филозофског факултета у Нишу да усвоји **позитивну оцену** резултата које је доц. др Мирјана Бојанић Ћирковић, кандидат предложен за избор у звање *ванредни професор* за ужу научну област Српска и компаративна књижевност (Историја културе српског народа, Теорије читања и интерпретације, Увод у теорију књижевности), постигла у обезбеђивању научно-наставног подмлатка.

|  |  |
| --- | --- |
| У Нишу, 18. 3. 2025. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | Проф. др Александра Јанић Митић,  управник Департмана |
|  |  |